Istorya de los djudios en Harbin

Harbin una vez iva ser la sivdad kon la komunita djudia mas grande del Ekstremo Oryente. A fines del syéklo XIX y empesijos del syéklo XX, la sivdad iva ser el má grande sentro politiko, ekonomiko, kulturalo i relijioso para los djudios del Asya Oryentala. Los priméros djudios ivan arrivar desde Rusia i Evropa Oryentala enel anyo 1898, kon el fraguamyento de la línea de tréno Trans-Siberiano ke iva unir a Mosku i Peking, endemas de fuyir de los dias eskuros de los pogroms de la Rusia Zarista. Dempués de la Revolusiyon Rusa en 1917, munchos djudios ke estaban fuyendo de los Boldjevikes yegaron a Harbin. La komunita enfloresió i yego a ser tan grande komo de unas 25000 personas, kuando antes de la Revolusiyon la komunita iva tener unas 10000 personas. 
Dempues de la Sigunda Gerra Mondial, los djudios de Harbin se ivan yir poko a poko a Shanghai, Israel i otros payises komo Ostralya i los Estatos Unitos d'Amerika. 

Enel anyo 1963 las institusyones djudias de la sivdad ivan ser ofisialmente serradas i enel anyo 1985, murio el ultimo djudio en Harbin, deshando la sivdad bosh de djudíos por la prima vez desde el anyo 1880.

Ama afilu la sivdad ainda tiene fráguas i predios ke amostran la bivés i la emportansia de la komunita. La Esnoga Prinsipal de Harbin, fraguada entre 1907 i el su apertura
miento enel anyo 1909, indemas konosida komo la Kilisia Aedada, la Mueva Esnoga de Harbin, fraguada entre los anyos 1916 i 1921, el Betahayim Huang Shan, aperturado enel anyo 1903.

de:Judentum in China#Russische Gemeinde
en:History of the Jews in China#Modern times
es:Historia de los judíos en China#sigloXIX
fr:Histoire des Juifs en Chine#Au_XXe.C2.A0si.C3.A8cle
he:יהדות סין#קהילות יהודיות במאה ה-19 וה-20
Kateggoría:Vikipedya:Artikolos kon grafia ladina
Category:Kina
Category:Komunitas djudias